Versekeringskwotasies: 5 wenke om reg te kies - Jou Geld | Solidariteit WêreldJou Geld | Solidariteit Wêreld
Tuis › Artikels › Versekeringskwotasies: 5 wenke om reg te kies
Versekeringskwotasies: 5 wenke om reg te kies
In alle gevalle sal oplettendheid by die invul van die kwotasievorm jou op die lang duur help om geld te spaar en die produk te kry wat jou die beste pas.
Hier is vyf wenke om jou te help om akkurate versekeringskwotasies te kry wat waarde vir geld bied:
Maak seker jy het al jou tersaaklike persoonlike inligting byderhand voordat jy die kwotasievorm begin invul. In die geval van motorversekeringskwotasies moet jy die fabrikaat, model, jaar en VIN-nommer van jou kar byderhand hê saam met jou eie en ander drywers se persoonlike besonderhede.
Vergelyk soortgelyke polisse
Indien jy 'n bestaande polis vervang, moet jy dit byderhand hê sodat jy pryse, tariewe en voorwaardes akkuraat kan vergelyk. As jy byvoorbeeld 'n omvattende begrafnispolis het, maak seker dat ander versekeringspolisse wat jy kry dieselfde dekkingsvlak bied.
Dit maak nie saak watter soort versekering jy soek nie, dis 'n goeie idee om meer as een kwotasie van 'n klomp maatskappye te kry omdat die koste en dekkingsvlakke baie kan wissel tusssen hulle. Jy sal dan jou opsies teen mekaar kan opweeg en vergelyk watter polis jou die meeste waarde vir geld gee ten opsigte van premies en dekking.
Moenie net na die prys kyk nie
Moenie net na die prys van die polis kyk as jy verskeie polisse vergelyk nie – kyk ook na die dekking wat jy kry. Hoewel 'n versekeringskwotasie dalk die goedkoopste is, kan dit beteken dat jy ontoereikende dekking het en dit kan maak dat dit op die lang termyn nie die moeite werd is nie. Kyk ook na die versekeringsmaatskappy se reputasie en of vorige kliënte tevrede is met hul produkte en dienste.
Wanneer mens 'n versekeringskwotasievorm invul, is dit soms 'n versoeking om sekere detail uit te laat ten einde 'n laer premie te kry, soos of jy rook of nie en of jy al aan 'n verkeersoortreding skuldig bevind is. As jou versekeringsmaatskappy egter uitvind dat jy gejok het, kan hulle jou aansoek verwerp of jou later vir bybetalings en hoër premies aanspreeklik hou.